LET MH370 MALAYSIA AIRLINESA 8. OŽUJKA 2014. NESTAO JE S RADARA
U AVIONU JE BILO 239 LJUDI
Kako je moguće da avion odjednom samo nestane?
Milijun je teorija o letu MH370,
ali jedna je točna.
Internetom se širi teorija...
Otmica, mehanički kvar, meteorit,
samoubojstvo pilota. Tko zna?
Dvjesto trideset devet nevinih ljudi.
Netko zna.
Netko sigurno zna.
Toliko toga nema smisla.
MISTERIJ LETA 370
Taj veoma misteriozni i sumnjivi teret
mogao bi biti razlog nestanka leta MH370.
Čini se da je ovo dio krila zvan krilce-zakrilce.
Kad sam ga vidjela,
prvo sam pomislila: „Tko ga je onamo podmetnuo?
Tko ga je donio onamo?”
Optužen sam da sam ruski špijun,
kineski špijun.
To je očita glupost.
I mi smo jednako zbunjeni.
Pristižu novi podaci koji mijenjaju teorije...
Potraga se odvijala u krivom području.
Nećemo imati mira dok ne saznamo gdje su.
Otpočetka lažu. Lažu cijelom svijetu.
To je učinjeno namjerno.
Moguće je da je otet.
Ne znamo.
U kurac i Malezija!
Malezija laže!
Imam stvarne dokaze.
Oni postoje i to je neporecivo.
Avioni polijeću.
Avioni slijeću.
Ali znate što ne rade?
Ne nestaju s lica Zemlje.
Nemamo odgovore.
Ovo je jedan od velikih misterija povijesti zrakoplovstva.
MH370: ZRAKOPLOV KOJI JE NESTAO
Let MH370 misterij je čija nas zloba i danas prati.
To je živuća zmija.
Za novinara poput mene, ovo je bio signal s likom šišmiša.
NOVINAR ZA ZRAKOPLOVSTVO
Ovo me obuzelo.
Morao sam to istražiti.
7. OŽUJKA 2014., 23.07
23.08
Bio je to noćni let iz Kuala Lumpura u Peking.
Avion je trebao poletjeti oko ponoći,
letjeti cijelu noć i stići u Peking oko zore.
Sve je napredovalo rutinski.
U avionu je bilo 227 putnika
i 12 članova posade.
Moj muž Hazrin i ja
radili smo kao članovi osoblja Malaysia Airlinesa.
ŽENA ČLANA OSOBLJA
Imali smo kćer i bila sam u visokoj trudnoći,
tako da nisam radila.
Bio je u postavi za Peking i bila je zima.
Još se sjećam da si je spakirao
svoju debelu jaknu.
Moj muž Paul Weeks i ja živjeli smo u Australiji
s dvojicom mladih sinova.
Paul se spremao za svoj novi posao u Kini.
Pitao me: „Želiš li da odem?”
Jack je bio mlad, kao i Lincoln...
ŽENA PUTNIKA S LETA MH370
...a on je trebao raditi 28 dana, a zatim imati 14 dana slobodno.
Rekla sam mu: „Naravno.”
Živio sam u Pekingu sa svojom djecom gotovo šest godina.
Djeca su bila na praznicima u Maleziji...
MUŽ I OTAC PUTNIKA S LETA MH370
...i trebali smo se naći u Pekingu
da zajedno provedemo drugi tjedan praznika.
Dan prije razgovarao sam sa svojom ženom.
Sve je bilo u redu. Veselili su se što ćemo se vidjeti.
Kći mi je poslala još jednu poruku.
„U zračnoj sam luci u Kuala Lumpuru.
Sretna sam što ću opet vidjeti tatu.”
Najavili su njegov let i...
Naravno, bilo je puno emocija i suza.
Dečki su mu slali puse i govorili da ga vole.
I prošao je kroz ona vrata.
I imam osjećaj da se to dogodilo jučer.
370, 32 desno, možete poletjeti. Laku noć.
32 desno. Polijećemo. Malaysian 370. Hvala.
Hazrin me nazvao prije polijetanja.
Njegove...
Njegove zadnje riječi bile su: „Volim te.”
8. OŽUJKA, 00.40
00.41
Dakle, avion je poletio 41 minutu nakon ponoći.
Noć je bila čista. Sve je bilo mirno.
Popeo se na visinu krstarenja.
Letio je preko Južnog kineskog mora.
Malaysian 370. Održavamo visinu 350.
Nedugo nakon jedan ujutro
situacija je postala čudna.
Avion je izlazio iz zračnog prostora Malezije.
Trebali su ga preuzeti kontrolori leta u Vijetnamu.
Stoga, Malezijci su rekli...
Malaysian 370, javite se Ho Chi Minhu na 120,9. Laku noć.
Dok je avion prilazio rubu zračnog prostora Malezije,
kapetan leta, Zaharie Ahmad Shah,
na radiju je rekao...
Laku noć. Malaysian 370.
8. OŽUJKA, 1.19
1.20
Devedeset sekundi nakon toga
elektronički signal aviona odjednom je iščeznuo.
Nestao je s radara.
U tom trenutku počinje misterij.
KUALA LUMPUR, MALEZIJA
Probudio me poziv u 2.20 ujutro.
Rečeno mi je da je let MH370 nestao iz sustava.
BIVŠI VODITELJ KRIZNOG STOŽERA MALAYSIA AIRLINESA
To je bilo veoma neobično. Iznimno neobično.
Kad sam stigao u Operativni centar za krizne situacije...
sav sam se ukočio i bio sam jako nervozan.
Tražili smo Tajland, Hong Kong i Vijetnam
da uspostave kontakt s letom MH370.
Ali rekli su nam da nema nikakvog odgovora.
Od 4 do 6.30 ujutro doslovno smo radili punom parom.
Zvali smo svakoga koga smo mogli dobiti
u nadi da je avion sletio negdje u Vijetnamu, Hong Kongu
ili negdje u Kini prije nego što je stigao u Peking.
PEKING, KINA
8. OŽUJKA, 6.29
Kako se bližilo 6.30...
6.30
PET SATI OD ZADNJEG KONTAKTA
...znali smo da je nešto pošlo po zlu.
Izvanredna vijest.
Malaysia Airlines izgubili su kontakt s avionom koji prevozi 227 putnika...
...u 6.30 prema lokalnom vremenu u Pekingu. Trenutačno nemamo pouzdanih detalja...
Samo da vas podsjetimo što smo sve saznali.
Broj leta je MH370.
Očekivalo se...
Čini se da je Boeing 777 iznenada nestao.
U ZRAČNOJ LUCI U PEKINGU, MH370 TREBAO JE SLETJETI U 6.30
PIŠE DA KASNI
To mi je bila najgora noćna mora.
#MOLITEZAMH370
Što reći obiteljima?
CRVENO SVJETLO
Što reći medijima?
TREBAO JE BITI U KINI
IZGUBLJEN KONTAKT
Već sam primao pozive
od nekoliko medija, uključujući CNN.
Na telefonu je potpredsjednik poslovanja Malaysia Airlinesa.
Hvala što ste nam se javili.
Koje su najnovije informacije o avionu?
Dakle, avion ima goriva za oko sedam sati leta.
Mislimo da će do 8.30 ostati bez goriva.
Trenutačno nemamo pojma gdje se avion nalazi.
8. OŽUJKA, 7.19
7.20
ŠEST SATI OD ZADNJEG KONTAKTA
Kao visoki djelatnici
obučeni smo da očekujemo najgori scenarij.
Obučeni smo za vođenje kriznih situacija.
Ali kad se to dogodi...
BIVŠI VODITELJ UREDA ZA CIVILNO ZRAKOPLOVSTVO MALEZIJE
...drukčije je jer nemate pojma.
U tom trenutku nemate pojma gdje je taj avion.
Rano ujutro 8. ožujka pokrenuta je akcija potrage i spašavanja.
Uobičajeni je postupak otići na lokaciju
gdje je avion nestao s radara.
PODRUČJE POTRAGE
Dobili smo dojavu da je osoblje jedne naftne platforme
u Južnom kineskom moru vidjelo eksploziju,
kao da je avion pao u more.
RADNIK S NAFTNE PLATFORME TVRDI DA JE VIDIO LET MH370 U PLAMENU
Čim se avion nije pojavio,
javlja se golemi interes, aktivnost na društvenim mrežama,
ljudi pitaju što se dogodilo s avionom i gdje je.
Primili smo hrpu dojava s društvenih mreža.
Netko je tvrdio da je avion otet.
Drugi su govorili da je pao u džungle Jave.
Sve te informacije morali smo shvatiti
kao moguću istinu.
Nismo znali jesu li istinite ili ne.
Avioni Vijetnamskog zrakoplovstva primijetili su dvije velike naftne mrlje
kod južnog vrha Vijetnama.
Svaka je navodno široka oko deset kilometara.
Ulagali smo vrijeme i trud da provjerimo te informacije.
Pilot Cathay Pacifica vidio je velike olupine u moru
dok je letio iz Hong Konga u Kuala Lumpur.
Obitelji je zanimalo što se dogodilo njihovim voljenima.
Jesu li živi ili mrtvi?
A mi nismo imali odgovore.
Znamo da je drugi pilot bio u kontaktu s letom 370 prije njegova nestanka.
Kapetan noćnog leta za Tokio bio je 30 minuta ispred nestalog leta
i kontaktirao ga je na frekvenciji za slučaj nužde.
Malezijskim je medijima rekao:
„Bilo je puno smetnji, ali s druge sam strane čuo mumljanje.”
JAVIO MI SE KOPILOT
PERTH, AUSTRALIJA
Bila je subota ujutro
i Paul mi je poslao e-mail iz zračne luke.
Naslov je bio: „Već mi nedostaješ.”
Zaključio je e-mail ovime: „Ti i dečki ste mi sve.
Čim sletim u Peking 8. ožujka, javit ću ti se.”
KUALA LUMPUR, MALEZIJA
Bila sam kod kuće.
Sve je bilo sasvim normalno.
Linija Kuala Lumpur - Peking svakodnevni je let.
Hazrin je puno puta radio na tom letu.
Imali smo rutinu.
Poslali bismo si poruku kad bi avion sletio.
Radili smo to cijelu svoju letačku karijeru.
Bila sam u kuhinji i zazvonio je telefon.
Neka žena pitala je za Paula.
Rekla sam: „Žao mi je, u avionu je.”
Pitala sam je odakle je i rekla je da je novinarka New Zealand Heralda.
PEKING, KINA
Bio sam u avionu, na putu prema svojoj djeci.
Stigao sam u Peking u 16 sati.
Izašao sam iz aviona.
Dočekala me hostesa
i rekla: „Gospodine, dođite.” Nisam imao pojma što se događa.
Probudila sam se rano ujutro.
Pogledala sam mobitel.
Nisam dobila njegovu poruku,
ali rekla sam si: „Nema veze. Idi spavati.
Poslije će se javiti.”
Pomislila sam si: „Što ona želi od Paula?”
Rekla je: „Niste čuli?”
Pitala sam što.
„Nešto se dogodilo s avionom.”
Vidimo se sutra ujutro.
I ti nedostaješ tati. Volim te.
Laku noć. Malaysian 370.
Telefon mi je ispao iz ruke
i istrčala sam van vrišteći.
Sjećam se samo da sam plakala.
Bilo mi je potpuno nezamislivo
da je to postala moja stvarnost.
U tom trenutku vrijeme stane.
„Kako je to moguće?
Je li ovo noćna mora? Probudite me.”
Pitao sam: „Jeste li sigurni?”
U tom su mi trenutku rekli: „Ne, ni u što nismo sigurni.”
Adame, na trećem sam terminalu.
Očekivao bih puno ljudi koji čekaju...
Prijatelji i rodbina u Pekingu čekaju novosti u hotelu u središtu grada.
Nadamo se da će Kina poslati tim za potragu i spašavanje
jer Vijetnam ništa ne poduzima.
Surađujemo s nadležnima koji su poslali tim za potragu i spašavanje.
Naš tim trenutačno kontaktira obitelji putnika i posade.
Puno vam hvala.
Zadnji sam stigao onamo.
Izađete iz auta i novinari nasrnu na vas.
Nasrnu.
Ondje je bila gomila ljudi.
Svi vas fotografiraju i guraju mikrofone...
Moji su ih prijatelji odgurivali da bismo došli do prostorije.
Prišao mi je netko iz Malaysia Airlinesa i rekao da sjednem.
Pitao sam što se događa. „Čekamo.”
Ondje su bile sve obitelji, većinom Kinezi.
Nisam mogao komunicirati s njima.
Rekao sam prijateljima: „Vodite me kući. Ne mogu ostati ovdje.”
Stotine članova obitelji i prijatelja okupili su se u hotelu u Pekingu.
Sve ih više frustrira nedostatak informacija
o njihovim voljenima.
Prostorija je bila puna ljudi
koji su plakali i zapomagali.
Članovi obitelji bili su u hodniku, naslonjeni na zid...
SIN PUTNICE S LETA MH370
...stajali su, čučali, sjedili na podu.
Kad sad razmislim o tome, ondje je bio živi pakao.
Nimalo ne pretjerujem.
Rodbina nestalih putnika kaže da su zvali svoje voljene na mobitele,
a umjesto da prijeđu na glasovnu poštu, mobiteli zvone.
Do nas je dotrčala kći jednog putnika.
Na mobitelu se vidjelo da je netko zove.
Pisalo je: „Tata”.
Pitala je: „Što da radim?”
Viknuo sam joj: „Javi se!”
Ali nažalost, kad se pokušala javiti,
prestalo je zvoniti.
Mnogi od nas pokušali su nazvati svoje voljene u avionu.
U mnogim slučajevima poziv bi se spojio i čula se zvonjava.
Tražili smo da Malaysia Airlines i vlada istraže zašto se pozivi spajaju.
Ali svaki bi nam put odgovorili isto.
Da nemaju tehnologiju kojom bi ih mogli pratiti.
Obiteljima je to bilo neshvatljivo.
Bio je to najlakši način
da se lociraju putnici i avion.
9. OŽUJKA
24 SATA OD ZADNJEG KONTAKTA
Zora u vodama južno od Vijetnama
donosi opću potragu za letom 370 Malaysia Airlinesa.
Znali bismo da je sletio u zračnu luku.
Nema dovoljno goriva da bi još letio.
To nisu dobre naznake.
A mi ništa ne znamo.
Nismo ni sigurni gdje je avion.
Danas se pojavio tračak nade.
Vijetnamci su primijetili čamac za spašavanje,
ali ispostavilo se da je to kolut za kabel.
A najbolji je trag istražitelja propao.
Ostaci naftne mrlje testirani su u laboratoriju.
Tražili su avionsko gorivo, ali nafta je došla iz broda.
Bili smo ondje. Nema ničega.
Nema ničega.
Bilo je jako teško
jer se stvari nisu razvijale onako kako smo očekivali.
Imate li komentar o stanju leta MH370?
NEW YORK, SAD
Ovo je privuklo velik interes iz cijelog svijeta.
Što je bilo s avionom? Gdje je?
To je trebalo istražiti.
I tako sam proveo nebrojene sate
da bih pokušao shvatiti što se dogodilo s tim avionom.
Prva stvar koja mi je privukla pozornost
bilo je pitanje komunikacije i razlog gubitka kontakta.
Na vrhu Boeinga 777 nalazi se antena...
Moderni komercijalni putnički avion
na više načina komunicira s vanjskim svijetom.
Svi su se istovremeno isključili. Zašto?
Tim pametnih tehničara...
Koji je najočitiji odgovor?
Katastrofalan kvar. Avion je eksplodirao. Udario je u more.
Nastao je snažan požar koji je uništio svu opremu
prije slanja poziva upomoć.
Ali ostaci aviona i dalje nisu bili pronađeni
ispod lokacije na kojoj je nastao prekid komunikacije.
Ako nije riječ o katastrofalnom kvaru, koja je druga mogućnost?
Jedina je očita mogućnost
da je netko u avionu namjerno isključio elektroničke komunikacijske signale.
Ako je tako, pitanje je tko.
10. OŽUJKA
DVA DANA OD ZADNJEG KONTAKTA
Nevjerojatan novi zaplet u nestanku leta 370 Malaysia Airlinesa.
Malezijski dužnosnici sad tvrde da je avion skrenuo s kursa
i da je letio u krivom smjeru.
Evo najnovijih vijesti.
Skrenuo je u suprotnom smjeru i letio prema Malajskom prolazu.
...avion je možda letio više od sat vremena nakon nestanka s radara.
Vojni je radar registrirao nešto neočekivano,
a on ne treba nikakav signal aviona.
Ali malezijska vojska nije mogla sa sigurnošću potvrditi
da je to bio baš MH370.
Reuters je upravo citirao izvor iz Malezijske vojske...
Postoji mogućnost
da je avion skrenuo natrag,
ali nismo sigurni je li to isti avion.
Ugodnu večer.
Vojni radari ne mogu potvrditi da je to bio let 370.
Ne mogu potvrditi ni je li to helikopter ili avion.
Radar samo kaže: „Evo mete”,
ali ne daje visinu ni brzinu.
Je li sad moguće da avion ne da nije pao,
nego je nestao s malezijskog civilnog radara
i vratio se preko Malajskog poluotoka,
što je registrirao malezijski vojni radar,
zatim odletio izvan dometa vojnog radara
i opet nestao?
Ako se to dogodilo s MH370,
zašto se okrenuo?
Zašto nam se nije javio? Znate? Što je htio postići?
Imali smo kuću nedaleko od zračne luke.
Nisam znao što drugo da radim, pa sam uključio televizor.
Timovi za potragu i spašavanje iz Vijetnama, Malezije i Singapura...
BBC i CNN vrtjeli su tu priču ukrug.
Sjedio sam pred televizorom i shvatio da moram nazvati sina.
Tada je studirao u Francuskoj.
Bio je to najteži trenutak
u mom životu.
Nisam još izgovorio ni riječi, a on je rekao:
„Reci da nisu bili u tom avionu.”
„Jesu”, odgovorio sam.
I čuo sam vrisak.
11. OŽUJKA
TRI DANA OD ZADNJEG KONTAKTA
Sedamdeset dva sata nakon nestanka leta 370
40 brodova i 37 aviona nije našlo ni traga putničkom avionu.
Ljudi su pretraživali Andamansko more,
a istovremeno su pretraživali i Južno kinesko more.
Vladala je tolika zbrka.
Mislim, to je apsurdno.
Avion ne može biti na oba mjesta.
Gdje tražite? Možete li potvrditi da se avion okrenuo?
Tražite istočno, tražite zapadno.
- Ovo je živa zbrka. - Ne bih se složio.
To je previše. Taj zvuk škljocanja fotoaparata.
Škljoc, škljoc.
Ispitivali su: „Gdje? Zašto tražite na krivom mjestu?”
Što se nas tiče, i mi smo podjednako zbunjeni.
Jesmo li čuli cijelu priču?
Je li moguće da nam taje neke podatke?
Jednog dana oni kažu jedno, a sljedećeg dana novinar kaže drugo.
Kome i čemu vjerovati?
I dalje je teško shvatiti zašto su tajili taj podatak
ako su to pratili u stvarnom vremenu.
Moja je prva reakcija bila:
„Misle da smo glupi. Rugaju nam se.”
Rodbina je dužnosnike gađala bocama vode. Žele odgovore.
Zašto ne date da razgovaramo s rodbinom? Oprostite! Zašto?!
Obitelji su time bile jako zbunjene.
Svakog dana dobivali smo nešto drugo.
MOLITE ZA MH370
To je najveća muka.
Najgore je od svega to što ništa ne znate.
12. OŽUJKA
ČETIRI DANA OD ZADNJEG KONTAKTA
A sad, novi događaji u nevjerojatnoj i dosad neviđenoj potrazi.
NEW YORK, SAD
Ulazimo u četvrti dan bez ikakvog znaka
onom golemom Boeingu 777.
Nakon četiri dana slučaj je postajao sve čudniji.
Ja sam se uhvatio ukoštac s tehničkim aspektima slučaja
i o tome sam pisao na osobnom blogu.
Dok sam pisao o tome,
ljudi su se pridružili raspravi u komentarima
i praktički smo pokrenuli paralelnu istragu.
Tip s nadimkom Air Land Sea Man napisao mi je jako detaljan komentar.
Ni ja ga nisam sasvim razumio,
ali očito je znao o čemu govori.
Bio sam pilot više od 50 godina.
Većinu karijere proveo sam u inženjerstvu i znanosti.
STRUČNJAK ZA ZRAKOPLOVSTVO
Grupa ljudi stupila je u kontakt
da vidimo možemo li smisliti
bilo kakvu teoriju kamo je avion otišao.
Grupa se sastojala od pilota, inženjera, znanstvenika,
pravnih stručnjaka, inženjera strojarstva i elektrotehnike,
ljudi koji znaju kako 777 leti
i kako razni sustavi funkcioniraju.
Nikad nisam doživio ništa slično.
Takvo spontano okupljanje ljudi iz cijelog svijeta.
Po 12 i više sati dnevno kopali smo detalje
i sve ispočetka pregledavali.
Počeli smo surađivati kao tim.
Netko je predložio da se nazovemo Nezavisna grupa.
Mislili smo da je to učinio netko tko je dobro znao što radi.
Piloti su počeli privlačiti sve veću pozornost.
Napisao sam svoja saznanja u članku za Slate Magazine.
„Kako putnički avion nestane”. Privukao je pozornost.
OTMICA
NETKO IZNUTRA?
I samo tako, našao sam se na CNN-u uživo.
Jeff Wise, prvo vi.
Upravo sam pročitao vaš članak. Fascinantna teorija.
Koliko čujem, neki piloti spominju teoriju
da je pilot ili kopilot ovog aviona
preuzeo kontrolu.
Tko zna koji je motiv za takvo nešto. Poanta članka bila je...
Nezavisna grupa nije iznosila nikakve tvrdnje.
Samo smo pokušavali shvatiti što se sve zna.
Jer toliko je ljudi zanimalo što se dogodilo s letom MH370,
a malezijske su vlasti šutjele.
Ali nismo bili jedina grupa. Drugo pleme zvalo se Tomnoderi.
Dok više zemalja i ekipa
traže nestali avion Malaysia Airlinesa,
možete ga tražiti i vi na svom računalu.
Evo kako.
Pozvali su ljude da odu na njihovu platformu Tomnod
i pregledavaju slike visoke razlučivosti područja na kojem je avion možda pao.
FLORIDA, SAD
Zračne snage trebaju još vremena i pomoći
da bi locirale avion.
Ožalošćeni članovi obitelji žele znati
gdje se let 370 srušio.
Kad sam vidjela bol na licima članova obitelji,
nešto sam morala učiniti. Srce me boljelo.
Fotografija mi je hobi, imam oko za detalje.
VOLONTERKA TOMNODA
Odlična sam kandidatkinja za pregledavanje satelitskih snimaka.
Tomnoderi nisu mogli birati koje će područje pretraživati.
Dobila sam područje blizu mjesta gdje je avion nestao s radara
u Južnom kineskom moru.
Satelitske snimke bile su prazne.
Vidjela se samo tama mora.
Onda krenete dalje
i dobijete još crnih slika.
Toliko crnila.
A onda, napokon...
nešto bijelo.
S interneta sam skinula shemu Boeinga 777.
Identificirala sam taj dio kao nos aviona.
Tada sam si počela govoriti: „Čovječe!
To je dio olupine. To je avion.”
Počela sam nalaziti još dijelova.
Nešto što je izgledalo kao trup. Nešto što je izgledalo kao rep.
Naježila sam se.
Rasplakala sam se jer sam znala da je netko ondje umro.
Znala sam da je to dio aviona.
To je značilo
da više nisu živi,
a to nije bio odgovor koji su obitelji tražile.
15. OŽUJKA
SEDAM DANA OD ZADNJEG KONTAKTA
Još nismo vidjeli ovoliko osiguranja.
Očito štite premijera.
- Premijeru, američke novine. - Konferencija će biti poslije.
Dana 15. ožujka primila sam poziv Malaysia Airlinesa.
Rekli su mi da će malezijski premijer dati priopćenje.
To je trenutak strepnje.
„O ne, našli su ih i to je to.
To je to. Stvarno je mrtav.”
Danas,
na temelju nove komunikacije sa satelitom,
možemo potvrditi
da se MH370
stvarno vratio preko Malajskog poluotoka
prije nego što je skrenuo na sjeverozapad.
Zapitala sam se što se događa.
Nisam mogla vjerovati da nam to govore.
Obustavljamo djelovanje u Južnom kineskom moru
i razmislit ćemo o preraspodjeli resursa.
U Južnom kineskom moru
našla sam olupinu leta MH370
i nisam mislila šutjeti i ništa ne poduzeti.
Već sam bila obavijestila Tomnod o ostacima.
Ali nisam dobila potvrdu da su označeni.
Kao da se ništa nije dogodilo.
Objavila sam to na Twitteru.
Na Facebooku.
Slala sam e-mailove.
Pokušala sam privući pozornost na činjenicu
da su ostaci kod Vijetnama u Južnom kineskom moru.
Tomnoderi su bili frustrirani.
NETKO OVO TREBA ISTRAŽITI
Ali ono što je uslijedilo bilo je još više zbunjujuće.
Na temelju novih podataka,
utvrdili smo
da je avion zadnji put komunicirao sa satelitom
u jednom od dva moguća koridora.
Ovo je svakodnevno bilo sve čudnije.
Sad, nakon što je avion izašao iz dometa vojnog radara,
ispostavilo se da je servis za satelitsku komunikaciju Inmarsat
na avionu imao opremu
koja je komunicirala sa satelitom
koji se nalazio iznad središnjeg Indijskog oceana.
Nevjerojatan razvoj događaja kod nestanka leta 370...
Pristižu nove informacije koje izmjenjuju teorije...
Tražili su na krivom mjestu.
Može biti bilo gdje u ta dva luka.
Pokrivaju stotine tisuća kvadratnih kilometara.
370...
Kad je avion iznad otvorenog oceana, može komunicirati putem radija
samo tako da pošalje signal satelitu.
LONDON, ENGLESKA
I dalje nema aviona, ali treba pročešljati kišu informacija.
Inmarsat avionima omogućuje satelitsku komunikaciju
kad su izvan dometa kopnenih radarskih sustava.
U podacima smo našli sedam komunikacija,
odnosno takozvanih „pingova”.
Sustav Inmarsat svakoga je sata provjeravao
odgovara li satelitski terminal u avionu.
U principu, pitao bi terminal je li još ondje,
a terminal bi odgovorio da jest.
I nastavio je primati te pingove, odnosno poruke,
do šest sati nakon zadnjeg kontakta.
Bili smo u šoku.
Nismo očekivali da je avion tada još letio.
Ali u samim podacima nema informacija o lokaciji.
Nema GPS koordinata.
Znamo samo koliko je avion udaljen od satelita.
Znali smo da ćemo se morati potruditi utvrditi
je li avion putovao na sjever ili jug u zadnjoj etapi leta.
Ali znali smo da će ta analiza potrajati.
Dakle,
misterij se samo produbio.
Avion je letio još nekoliko sati.
Jedna moguća ruta išla je prema jugu
i završavala daleko u južnom dijelu Indijskog oceana.
Druga je išla na sjever u srednju Aziju.
Najoptimističnija je mogućnost da je sletio negdje u srednjoj Aziji,
recimo u Kazahstanu.
Ali ako je otišao prema jugu,
onda je pao u zabačenom dijelu oceana.
To nitko nije mogao preživjeti.
Dok je Inmarsat istraživao kamo je otišao avion,
Malezijci su morali prihvatiti osnovnu činjenicu
koja je već duže bila jasna promatračima.
Iz Malezije nam javljaju...
NAMJERNI ČIN
...da događaji vezani za let 370 nisu bili nesretan slučaj.
Premijer je danas javno potvrdio
ono što su mnogi sumnjali.
Da je avion namjerno skrenuo s kursa.
Što ste radili u kući?
Let 370 prekvalificiran je u kriminalističku istragu.
Ovaj bijeli policijski auto
upravo je obavio raciju doma kapetana leta MH370.
RACIJE DOMOVA PILOTA
AVION JE OTET
Opći je konsenzus bio da su piloti oteli avion.
Kao što sam već rekao, ovo nije nesreća.
Ne možete slučajno letjeti osam sati i prijeći tisuće kilometara.
NEVJEROJATNI RAZVOJ DOGAĐAJA
Još otpočetka,
od te dvojice pilota,
za jednog je postojala nemjerljivo veća vjerojatnost
da je krivac.
Kopilot je još bio jako neiskusan.
Tek je dobio dozvolu da leti kao prvi časnik u Boeingu 777.
Svi su usmjerili pažnju na kapetana,
Zaharieja Ahmada Shaha,
jer on je bio iznimno iskusan kapetan.
A taj čin
bio je agresivan i profinjen.
Bok svima.
Ovo je moj YouTube video.
Policija je zaplijenila pilotov kućni simulator leta
da bi provjerila je li vježbao nepravilnu rutu leta 370 na računalu.
Zaplijenili smo simulator.
Simulator leta.
Zaharie je znao znanje.
Bio je veteran. Iskusan tip koji je znao sve detalje.
Mogao je osmisliti nešto ovoliko komplicirano.
Ali i dalje nije bilo traga avionu.
Ni na sjeveru ni na jugu.
Naš inženjer koji se bavio brojkama
javio mi je da je riješio jednadžbu.
Morao je dobro proučiti sustav
i shvatiti kako sve funkcionira
kako bi postavio jednadžbu
za očekivane rezultate ako se avion kreće na sjever ili jug.
Uspio je utvrditi kojim je putem
MH370 letio.
Tog sam vikenda sjeo za kuhinjski stol
i prikupio informacije za malezijske vlasti.
Iz središta Malaysia Airlinesa rekli su nam:
„Sutra se sprema važna konferencija za medije.
Ujutro budite pred televizorom.”
Duboko u sebi govorite si:
„Još su živi.
Ako avion nije pao, još su živi.”
Dugo sam nastavio komunicirati s njima.
Imali su mobitele, pa sam im slao poruke.
Svake noći prije spavanja svima bih im poslao poruke.
„Kako si?” „Mislim na tebe.” „Evo što sam danas radio.”
Tako sam na neki način održavao dijalog s njima.
24. OŽUJKA
16 DANA OD ZADNJEG KONTAKTA
Danas predvečer
bio sam na brifingu predstavnika AAIB-a,
Odjela za istragu avionskih nesreća Ujedinjenog Kraljevstva.
Na temelju njihove nove analize,
Inmarsat
i AAIB
zaključili su
da je MH370
letio južnim koridorom.
To
je zabačena lokacija
daleko od mogućih sletnih staza.
Stoga,
s velikom tugom
i žaljenjem moram vas izvijestiti
da je
prema ovim novim podacima
let MH370
završio u južnom dijelu
Indijskog oceana.
I dalje nemaju dokaz da su njihovi voljeni mrtvi.
Imali smo samo satelitske podatke.
Nismo imali fizičke dokaze.
Dakle, praktički je rekao
obiteljima putnika i posade:
„Vaši su voljeni mrtvi zbog matematike.”
U kurac i Malezija!
Malezija laže!
U cijeloj povijesti čovječanstva
239 ljudi nije proglašeno mrtvima
samo na temelju matematike.
Ništa nije bilo pronađeno.
Točna lokacija nije bila utvrđena.
Postojala je nekakva računica o lokaciji aviona.
Ali taj rezultat nije provjeren.
Očajnički su se trudili nešto sakriti
i okončati istragu.
Ovim putem mi, obitelji 154 kineska putnika s leta MH370,
prosvjedujemo i osuđujemo Malaysia Airlines,
malezijsku vladu i vojsku!
Vratite naše obitelji!
Recite nam istinu!
Učinit ćemo sve što možemo
da Malaysia Airlines, malezijske vlasti i vojska odgovaraju za svoje zločine!
U dijelovima Pekinga vladali su neredi.
Obitelji su se u prosvjedu okupile oko malezijskog veleposlanstva.
Vratite naše obitelji!
Ovo je rijetkost u Pekingu.
Javni prosvjed zbog kojeg su ulice blokirane.
Ove obitelji toliko su nezadovoljne
da im je ovo dopušteno.
Obitelji su izvikivale slogane poput...
Recite nam istinu!
„Malezija laže.”
Vratite naše obitelji!
„Vi ste ubojice.”
Jednostavno nismo htjeli prihvatiti
da je sudbina naših 154 voljenih zapečaćena jednim priopćenjem.
Samo okupljanje održano je ispred ograde malezijskog veleposlanstva,
daleko od očiju svjetskih medija.
Osjećali smo se bespomoćno.
I bijesno.
Glavni direktor Malaysia Airlinesa
po prvi je put pristao na intervju.
Naša je glavna uloga pobrinuti se za obitelji.
Učinili smo više od očekivanja.
Oni bi rekli da niste.
To nije pošteno. Učinili smo sve što smo mogli.
Uzdigla se gusta magla neodgovorenih pitanja.
Ali meni je sve bilo jasno.
Velika većina dokaza
snažno je upućivala na moju teoriju.
Pilot je počinio masovno ubojstvo i samoubojstvo.
Završio je
u ravnom letu
u južni dio Indijskog oceana
kako bi sebi skončao život
i ubio više od 200 ljudskih bića.
To je trebalo detaljno isplanirati.
I tako,
kao novinar za zrakoplovstvo,
osjećao sam obvezu da napišem iscrpnu
i jasnu priču o onome što se te noći dogodilo.
PRVA TEORIJA: PILOT
8. OŽUJKA, 1.19
Nedugo nakon jedan ujutro,
Zaharie leti iznad Južnog kineskog mora.
On je odgovoran za 11 članova posade
i 227 putnika
koji putuju u Peking rutinskim noćnim letom.
U tom trenutku
kontrola leta u Kuala Lumpuru
javlja se i govori...
Malaysian 370, javite se Ho Chi Minhu na 120,9. Laku noć.
MH370 trebaju preuzeti kontrolori leta u Vijetnamu.
Zaharie odgovara...
Laku noć. Malaysian 370.
Sad je u sivoj zoni,
između dviju zone kontrole leta.
Nitko ga ne prati.
Možda je kopilotu rekao:
„Hej, stari. Otiđi straga i donesi mi nešto.”
Kopilot zatvara vrata.
Zaharie ih zaključava.
Sad će pokrenuti svoj veliki plan.
Isključuje svu elektroniku koja čini avion vidljivim ostatku svijeta.
Nestaje s radara.
U tom trenutku
za sve ostale ljude u avionu
sve se odvijalo rutinski.
Zaharie ima potpunu kontrolu,
a nitko to ne zna.
Hvata upravljač
i skreće oštro ulijevo.
Vraća se prema Malajskom poluotoku.
Ali tada...
možda je kopilot shvatio da je kokpit zaključan.
Zaharie zna
da će teško zadržati kontrolu nad avionom.
I zato...
možda
počinje ispuštati zrak iz prostora za putnike.
Svi su zbunjeni.
Ali dobar dio putnika ne shvaća
da generatori kisika u maskama za hitne slučajeve
rade samo petnaestak minuta.
Kapetan ima sofisticiraniju i dugotrajniju masku.
Uskoro u prostoru za putnike vlada tišina.
Okreće avion prema jugu
i leti ravno, u tamu.
Čeka da mu nestane goriva.
Nakon šest sati leta...
motori se gase.
Spušta nos aviona...
i ulazi u poniranje.
Smanjite kut.
To je scenarij koji je nužan
ako je Zaharie oteo avion.
Moralo se dogoditi tako.
Treba reći da je bilo nekoliko slučajeva
u kojima su piloti odlučili
ubiti svoje putnike.
Ali nikad nije zabilježen slučaj
masovnog ubojstva i samoubojstva koji je trajao šest sati.
Počeo sam misliti
da Zaharie možda nije kriv.
Onda, četiri i pol mjeseca nakon nestanka,
dogodilo se nešto
što je okrenulo stvarnost naglavačke.
Dobro jutro.
Jučer je let MH17 Malaysia Airlinesa
poletio iz Amsterdama
i srušen je iznad Ukrajine, blizu granice s Rusijom.
Pomislio sam si: „Ajme meni.”
Malaysia Airlines nije imao veliku nesreću od devedesetih.
A sad, u četiri i pol mjeseca,
izgubili su dva golema Boeinga 777.
To je bila nevjerojatna slučajnost.
U tom trenutku MH370 više nije samo neriješeno masovno ubojstvo.
To je potencijalno...
ratni čin.
Prijevod titlova: Domagoj Južnić